Diari Oficial de la Generalitat Valenciana


Sumari del DOGV 4909, del 23-12-2004 (2004/13703)

ORDE de 21 de desembre de 2004, del conseller de Justícia i Administracions Públiques, per la qual es deleguen determinades atribucions en diversos òrgans de l'administració del Govern Valencià.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4909

Data del DOGV
:   23-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/13383


Data del document
:   21-12-2004

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * Govern Valencià
    * administració regional
    * competència administrativa
    * delegació de poders

ORDE de 21 de desembre de 2004, del conseller de Justícia i Administracions Públiques, per la qual es deleguen determinades atribucions en diversos òrgans de l'administració del Govern Valencià. [2004/X13161]
  
De conformitat amb el que preveu l'article 68 de la Llei 5/1983, de 30 de desembre, de Govern Valencià, en relació amb el que disposa l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, que modifica l'anterior, i per tal d'aconseguir una major agilitat i simplificació en la gestió i resolució dels assumptes que en matèria de personal i funció pública corresponen a este departament,
  
ORDENE
  
Article 1
  
Delegar en el titular de la Direcció General d'Administració Autonòmica les atribucions següents:
  
a) La classificació dels llocs de treball de l'administració del Govern Valencià, mitjançant el sistema determinat reglamentàriament (article 27, lletra d), del Text Refós de la Llei de la Funció Pública Valenciana).
  
b) L'aprovació i modificació de les Relacions de Llocs de Treball que es publicaran en el Diari Oficial de la Generalitat Valenciana (articles 18.1 i 27, lletra c), del Text Refós de la Llei de la Funció Pública Valenciana).
  
Article 2
  
Delegar en el titular de la Secretaria Autonòmica d'Administracions Públiques l'exercici de la competència prevista en els articles 5 i 27.j) del Text Refós de la Llei de la Funció Pública Valenciana, consistent en el nomenament i cessament del personal funcionari interí, amb excepció del que preveuen els articles 4 i 5 de la present orde i, també, la contractació i cessament del personal laboral fix.
  
Article 3
  
Delegar en els titulars dels òrgans de l'administració del Govern Valencià que es relacionen en l'article següent, la formalització dels contractes laborals de duració determinada i cessament, a celebrar en els supòsits següents:
  
a) Per als casos de substitucions de personal laboral previstos en l'Orde conjunta, de 30 de maig de 1990, de les conselleries d'Economia i Hisenda i d'Administració Pública (DOGV núm. 1324, de 13 de juny).
  
b) Per a atendre una acumulació de tasques.
  
c) Per a la realització d'una obra o servici determinats.
  
d) Per als casos en què siga d'urgent necessitat la cobertura temporal de llocs de treball de naturalesa laboral, sempre que estiguen dotats pressupostàriament i inclosos en les plantilles o relacions de llocs de treball, tant si els llocs es troben vacants com si hi ha titulars amb dret a la seua reserva per qualsevol de les causes previstes legalment.
  
e) Per als casos d'alliberament sindical del titular del lloc de naturalesa laboral.
  
Estos contractes s'adaptaran a les corresponents modalitats regulades en la normativa aplicable en desplegament de l'Estatut dels Treballadors en matèria de contractes de duració determinada.
  
Article 4
  
Els contractes laborals de duració determinada relacionats en l'article anterior es formalitzaran per les o els titulars dels òrgans següents de l'administració del Govern Valencià:
  
a) Les sotssecretaries de la Presidència de la Generalitat Valenciana i de les conselleries corresponents, excepte el que preveu l'apartat següent, respecte als contractes que es formalitzen en l'àmbit de les respectives conselleries.
  
b) La Sotssecretaria de la Conselleria de Benestar Social i Cultura, Educació i Esport, respecte als contractes que es formalitzen en els servicis centrals de la conselleria.
  
c) El director general de l'Institut Valencià de la Joventut; els directors de l'Institut Valencià d'Investigacions Agràries; de l'Institut Valencià d'Estadística i del Servici Valencià d'Ocupació i Formació, respecte als contractes que es formalitzen en els seus respectius ens autònoms.
  
e) Les direccions territorials de les Conselleries de Benestar Social i Cultura, Educació i Esport respecte als contractes que es formalitzen en el seu àmbit territorial respectiu.
  
Article 5
  
Les sotssecretaries de la Presidència de la Generalitat Valenciana i de les corresponents conselleries, així com en els directors dels organismes a què es fa referència en l'article 4 apartat c), tenen delegats els nomenaments i el cessament del personal funcionari interí i la contractació i cessament del personal laboral temporal efectuats com a conseqüència de l'aplicació de l'article 8 de l'Orde de 10 de novembre de 2004, de la Conselleria de Justícia i Administracions Públiques, sobre regulació de borses d'ocupació temporal per a proveir provisionalment llocs de treball de l'administració del Govern Valencià.
  
Article 6
  
1. Les resolucions administratives que s'adopten per delegació, indicaran expressament esta circumstància i es consideraran dictades per l'òrgan que delega.
  
2. Igualment, en els contractes laborals fixos o de duració determinada que es formalitzen en virtut de la delegació de l'exercici de competències que mitjançant esta orde s'efectua, es farà constar expressament esta circumstància, considerant-se formalitzats per l'òrgan que delega.
  
DISPOSICIÓ DEROGATÒRIA
  
Queden expressament derogades les ordes de la Conselleria de Justícia i Administracions Públiques d'1 d'agost de 1999, per la qual es deleguen determinades atribucions en diversos òrgans de l'administració del Govern Valencià (DOGV núm. 3564 de 19.08.1999), la de 28 de març de 2001 per la qual es deleguen en la direcció del Servef determinades atribucions en matèria de contractació laboral temporal (DOGV núm. 3989 de 30.04.2001) i la de 30 de juliol de 2003, per la qual es delega l'exercici de determinades competències en matèria de funció pública en el secretari autonòmic d'Administracions Públiques (DOGV núm. 4558 de 04.08.2003).
  
DISPOSICIÓ FINAL
  
La present orde entrarà en vigor el dia de la publicació.
  
València, 21 de desembre de 2004
  
El conseller de Justícia i Administracions Públiques,